section_heading: Povijest
paragraph_text: Većinu izdanja ove kuće su licencirali jamajčanski producenti kao što su Clancy Eccles, Alton Ellis, Bunny Lee i Lee Scratch Perry, iako su često izdavali glazbu lokalnih talenata kao što su Junior English i Delroy Washington. Derrick Morgan je postao jednim od najvećih Paminih zvijezda. Imao je uspješnicu u V. Britaniji "Moon Hop". Pamin najveći uspjeh je bio sa skladbom Maxa Romea "Wet Dream", koja je dosegla 10. mjesto na britanskoj top-ljestvici, unatoč tome što se se vrlo malo emitirala na radiju, djelimice i zbog rizičnih stihova. Prodana je u više od 250 tisuća primjeraka.